जम्मू कश्मीर: पुलवामा के मारवाल इलाके में एनकाउंटर, पुलिस और सुरक्षाबलों ने आतंकियों को घेरा
Encounter in Marwal area of Pulwama: जम्मू कश्मीर में मंगलवार सुबह एक बार फिर आतंकियों और सुरक्षाबलों के बीच एन्काउंटर शुरू हो गया है।
जम्मू कश्मीर में मंगलवार सुबह एक बार फिर आतंकियों और सुरक्षाबलों के बीच एन्काउंटर शुरू हो गया है। प्राप्त जानकारी के अनुसार यह मुठभेड़ पुलवामा के मारवाल इलाके में चल रही है। कश्मीर जोन पुलिस के अनुसार यहां आतंकियों के छिपे होने की सूचना के बाद सुरक्षाबलों और जम्मू कश्मीर पुलिस ने अभियान शुरू कर दिया है। फिलहाल अधिक जानकारी की प्रतीक्षा है।एक पुलिस अधिकारी ने बताया कि पुलवामा के मारवाल इलाके में आतंकवादियों की मौजूदगी की सूचना मिलने पर सुरक्षा बलों ने घेराबंदी कर तलाश अभियान शुरू किया। उन्होंने बताया कि इस दौरान आतंकवादियों ने सुरक्षाबलों पर गोलियां चलाईं, जिसके बाद सुरक्षाबलों ने भी जवाबी कार्रवाई की। अधिकारी ने बताया कि मुठभेड़ अभी चल रही है, विस्तृत जानकारी की प्रतीक्षा है।